Rohana Yusuf

Rohana binti Yusuf nolodi ontok 9 Mikat 1956 nopo nga Ponorikohon Mahkamah Rayuab Malaysia (PCA) di kohopod om iso. Isido nogi nga tondu koiso i nokoigit jawatan dii mantad kinoponuridangan dii ontok toun 1994.

 Koposion pogulu om pondidikan 
Nosusu i Rohana hilo id Bachok District, Kelantan ontok 9 Mikat 1956.

Nakaanu i Rohana do Ijazah Sarjana Muda Undang-Undang (LL.B) mantad Universiti Malaya ontok toun 1980. Sumusuhut, nakaanu isido Diploma id suang Undang-undang Syaiah om Amalan Guaman (DSLP) om Sarjana id suang Undang-undang Perbandingan (MCL) mantadUniversiti Islam Antarabangsa Malaysia (IIUM) ontok 1992 omm 1993.

 Karaja 
Minimpuun o karaja di Rohana id suang Perkhidmatan Undang-undang om Kehakiman ontok toun 1980 soira nosiliu isido Mongunguhup Penggubal Parlimen id Boogian Penggubalan, Jabatan Luyal Pogun. Ontok 1982, pinosiliu isido sabaagi Penasihat Undang-Undang id Komontirian Pertahanan Malaysia. Momuru isido id suang kapasiti diti solinaid kiikiro apat toun pogulu pinosiliu sabaagi Peguam Kanan Persekutuan id Jabatan Luyal Pogun ontok toun 1986.

Kalapas dii, momuru i Rohana sabaagi luyal Mahkamah Sesyen id Kuala Lumpur. Kalapas momuru solinaid  18 toun id suang Perkhidmatan Undang-undang om Kehakiman, momili i Rohana do tumingkod mantad perkhidmatan dii. Soira nokotingkod ontok 1997, minampayat isido doid sektor swasta sabaagi Penasihat Undang-undang om Setiausaha Syarikat id Tinimungan UCM Industrial Corporation Berhad (UCM Group Industrial Corporation Limited) om id International Bank Malaysia Berhad (International Bank Malaysia Limited). Ontok toun 2000, mimpuun i Rohana do beramal sabaagi peguam bela om peguam cara om nogi nosiliu koruhang (rakan kongsi) do Messrs. GH Tee & Co. Pogulu nakaampayat do badan kehakiman, isido nopo nga mongunguhup pengarah Jabatan Perbankan Islam om Takaful id Bank Negara malaysia ontok 2001 gisom 2005.

Nokoimpuun o karaja di Rohana id suang badan kehakiman soira nosiliu isido Pesuruhjaya Kehakiman Mahkamah Tinggi Malaya id Kuala Lumpur ontok 1 Manom 2005. Nokoingkawas o pangkat disido sumiliu luyal poinggonop id mahkamah di miagal ontok 17 Ngiop 2007.

Ontok 8 Milatok 2013, nokoingkawas o pangkat di Rohana sabaagi hakim Mahkamah Rayuan Malaysia, ii no mahkamah koduo bobos takawas id Malaysia.

Soira momuru id Mahkamah Rayuan solinaid lobi limo toun, pinosiliu i Rohana sabaagi hakim Mahkamah Persekutuan Malaysia,mahkamah bobos takawas id pogun diti ontok ontok 27 Ngiop 2018. Gama kinotingkadan mandatori di Ahmad Maarop, pinosiliu i Rohana di Luguan Luyal Pogun, i Tengku Maimun Tuan Mat, ontok 25 Milau 2019 montok popoindalan kuasa om tonggungan sabaagi Ponorikohon Mahkamah Rayuan.

Ontok 5 Momuhau 2019, minopolombus i Rohana do batos sabaagi ponowoli di Ahmad Maarop sabaagi Presiden Mahkamah Rayuankalapas nokotingkod isio ontok wulan Milau om nokotorimo suat lantikan mantad Yang di-Pertuan Agong. Mantad dii, nosiliu i Rohana do pegawai kehakiman koduo bobos takawas id Malaysia kalapas Luguan Luyal Pogun (CJ). Miampai kinosilihan di Tengku Maimun Tuan Mat sabaagi Luguan Luyal Pogun pogulu toun 2019, pelantikan nopo di Rohana nga nosiliu kumoiso montok koduo-duo jawatan takawas id suang badan kehakiman i nigitan do tondu.

Nokotingkod i Rohana rdo mandatori sabaagi Ponorikohon mahkamah Rayuan ontok Milau 2022 soira nokodimpot do umul kotingkadan mandatori miagal di pinatatap do Perlembagaan Malaysia.

 Sukuon